Trump, "abandonat“ de încă un soldat loial. Procurorul general al SUA: Nu a existat o fraudă atât de mare încât să fie o schimbare majoră.
William Barr, procurorul general al Statelor Unite, a spus că nu a existat o fraudă atât de mare la urne încât să producă o schimbare majoră. Barr, aliat al lui Trump în ultimii ani, a precizat că FBI și procurorii au analizat plângerile venite până acum privind nereguli. Michael Balsamo, jurnalist Associated Press: "Contrazice direct ce am auzit de la președinte și de la aliații lui“.
Încă un soldat loial al lui Trump abandonează lupta. William Barr, procurorul general al Statelor Unite, a spus că nu a existat o fraudă atât de mare la urne încât să producă o schimbare majoră.Barr, aliat al lui Trump în ultimii ani, a precizat că FBI și procurorii au analizat plângerile venite până acum privind nereguli, dar că situațiile găsite au fost punctuale. Procurorul general a făcut afirmațiile într-un interviu pentru Associated Press.Michael Balsamo, jurnalist Associated Press: "Contrazice direct ce am auzit de la președinte și de la aliații lui, care au spus că a existat o asemenea fraudă. Este neclar dacă procurorul general a discutat aceste lucruri cu președintele.“Trump este la curent. Iar Rudy Giuliani și restul echipei juridice a președintelui au contra-atacat. "Au contestat afirmațiile procurorului general. Ei cred că au prezentat acuzații substanțiale“, spune Michael Balsamo, jurnalist Associated Press.Dar Barr nu s-a întors complet împotriva lui Trump. În același interviu, a dezvăluit că în octombrie, procurorul care investighează originea scandalului Trump-Rusia a fost făcut procuror special. Asta înseamă că va fi greu de concediat de către Biden.În presă au apărut deja dovezi că portretizarea lui Trump ca agent rusesc a fost doar o strategie de campanie a lui Hillary Clinton. Mai mult, Biden ar fi știut de situație.